পিঠে পুলি উৎসবে হুড়োহুড়ি! জখম ৮

পূর্ব বর্ধমান: পৌষ মাস (Makar Srankanti 2025) উপলক্ষে রাজ্যের বিভিন্ন প্রান্তে শুরু হয়েছে পিঠে পুলি উৎসব। কালনাতেও (Kalna) চলছে পিঠে পুলি উৎসব। আর সেই উৎসবের বিচিত্রানুষ্ঠান দেখতে গিয়ে ভিড়ের চাপে আহত হলেন বেশ কয়েকজন। ভিড় নিয়ন্ত্রণে আনতে মাঠে নামে পুলিশও। ঘটনায় আহত হয়েছেন ৮ জন। তাদের ইতিমধ্যেই ভর্তি করা হয়েছে কালনা মহকুমা হাসপাতালে।

কালনায় তৃণমূল কংগ্রেসের বিধায়ক দেবপ্রসাদ বাগের উদ্যোগে চলছে পিঠে পুলি উৎসব। সেই উৎসবে একাধিক সাংস্কৃতিক অনুষ্ঠানের আয়োজনও করা হয়। আর সেখানেই রবিবার মুম্বইয়ের এক সংগীত শিল্পী অনুষ্ঠান করার জন্য উপস্থিত হন। আর সেই অনুষ্ঠানকে কেন্দ্র করেই প্রচুর মানুষ ভিড় করেন মেলায়। মাঠের ভিতর ঢোকার জন্য পড়ে যায় হুড়োহুড়ি। আর সেই ভিড় সামলাতে পুলিশ শুরু করে লাঠি চার্জ। প্রত্যক্ষদর্শীদের দাবি, তখনই মেলার মাঠে শুরু হয় ছোটাছুটি। বেশ কয়েকজন পড়ে গিয়ে আহত হন। আহতদের মধ্যে বেশিরভাগ মহিলা বলেই জানা যাচ্ছে। ইতিমধ্যেই তাদের সেখান থেকে উদ্ধার করে ভর্তি করা হয় কালনা মহকুমা হাসপাতালে।

আরও পড়ুন: প্রায় দেড় মাস বন্ধ থাকবে মেট্রো পরিষেবা! জানুন বিস্তারিত

কালনার বিধায়কের অভিযোগ, ‘ বারবার মাইকে প্রচার করা হয় মাঠের ভিতর যাতে কেউ প্রবেশ না করে। কিন্তু তারপরও গেট বন্ধ থাকা অবস্থাতেও বহু মানুষ মাঠের ভেতর ঢোকার জন্য হুড়োহুড়ি শুরু করেন। আর যার জেরে ঘটে যায় এই ভয়ঙ্কর ঘটনাটি। ‘

দেখুন অন্য খবর